Trelis/gawiki huggingface dataset:
Leabhar Bhaile an Mhóta. Scríobhadh Leabhar Bhaile an Mhóta, ARÉ MS 23 P 12, 275 ff., in 1390 nó 1391, i mBaile an Mhóta nó in aice leis, anois i gContae Shligigh, ach i dtuath An Chorainn ag an am.
Táirgeadh agus stair.
Díolaimíodh an leabhar ag deireadh na 14ú haoise, ag caisleán Bhaile am Mhóta ar son Tomaltaigh Mhic Dhonnchadha. Ba é an príomhthiomsaitheoir é Manas Ó Dubhgeannáin, sliocht de chlann a bhí ina nOllaimh agus scríobhaithe i ngiollacht Mhic Dhonnchadha agus chlann Mhic Dhiarmada. Ba scríobhaithe eile an leabhair iad Solomon Ó Droma, sliocht de chlann mór le rá as Contae Fhear Manach, agus Riobáird Mac Síoda. Is bailiúchán de shaothair níos sine é an leabhar, den chuid is mó lámhscríbhinní scaoilte agus doiciméid thairbheacha, a fágadh ar oidhreacht ag Mac Dhonnchadha.
Ar an gcéad leathanach, faightear léaráid den Áirc Naoi mar a mheas an scríobhaí mar a bhí. Tá an chéad leathanach scríofa ar iarraidh, agus tosaíonn an dara le cur síos ar aoiseanna an domhain.
Faightear sa leabhar tráchtais ar stair na gciníocha Giúdacha; Naomh Pádraig agus a theaghlach; treoracha ó Chormac do rí; agus suirbhéireacht fhisiciúil agus gheolaíoch ar Éirinn. Tá cuid mhaith den tsaothar curtha leis An bhFiannaíocht agus le Brian Bóramha, agus le Leabhar na gCeart. Tá ann chomh maith tráchtais ar ghairm an fhile, ar mheadaracht éigse, ar scríbhneoireacht Oghaim agus ar theangeolaíocht. Ag deireadh an leabhar, tá aistriúcháin ón nGréigis: Toghail na Traí agus fánaíocht Odaiséis, agus ina theannta achoimre an 'Aeneid' le Virgil, ag tús le haitheasc Nestor.
Maraon le cuid mhaith dá leithéid, tá clú agus cáil bainte amach ag Leabhar Bhaile an Mhóta de bharr a fhánaíochta. Le céad bhliain anuas, bhí sé ar na nithe is luachmhaire ar domhan leis an gclann Mhic Dhonnchadha de Chorran. Ag tús na 16ú haoise, ba é muintir Uí Dhomhnaill a bhí ina sheilbh, agus choinnigh siad é go dtí Teitheadh na nIarlaí sa bhliain 1603. Bhí sé sa leabharlann i Coláiste na Tríonóide ó 1620 go 1767. D'imigh sé ar iarraidh ón leabharlann agus fuarthas níos déanaí é i mBurgúin na Fraince. Sa bhliain 1785, tógadh ar ais go hÉirinn é, chuig Acadamh Ríoga na hÉireann, áit a bhfuil sé fós mar thaisce anois. Tógadh griangrafanna de in 1887 agus rinneadh dhá chéad chóip díobh.
Achoimre.
Ar an gcéad leathanach, faightear léaráid den Áirc Naoi. Tá an chéad leathanach scríofa ar iarraidh, agus tosaíonn an dara le cur síos ar aoiseanna an domhain. Ansin tá ann mar a leanas: 
Ag deireadh an leabhair, tá blúiríní éagsúla as Gréigis agus Laidin, ina measc titim na Traí agus giota den "Aeinéid".
Leabhar Fhear Maí. Is lámhscríbhinn Ghaelach de chuid an 14ú go 16ú haois é Leabhar Fhear Maí, aitheanta chomh maith mar "Leabhar de Róiste". Caomhnaítear é i nAcadamh Ríoga na hÉireann, ARÉ LS 23 É 29.
Stair.
Scríobhadh an leabhar as MeánGhaeilge san 15ú haois ag go leor scríobhaithe. Tá 238 leathanach ann, ina bhfuil scéalta, startha agus beathaisnéisí éagsúla. Fuair James Henthorn Todd an leabhar i 1858, agus mhol sé an teideal "Leabhar de Róiste", óir go bhfuil a lán dá ábhair faoi stair an teaghlaigh sin. Luaitear Daithí [Mór] mac Muiris mac Seán de Róiste mar phatrún.
Ábhair.
Achoimre bunaithe ar Todd. Leanann na huimhreacha fóilió le huimhriú breise Eugene O'Curry, mar a fhaightear i as in Todd; luann 'a/b' dhá taobh an leathnaigh.
Cethlenn. I Miotaseolaíocht na nGael, ba bhean chéile Balar na bhFomhórach agus máthair Eithne í Ceithleann (Sean-Ghaeilge Cethlenn) na bhFiacla Cama. Ba bhanfháidh í chomh maith agus thug sí tairngreacht do Bhalar go gcloífeadh na Tuatha Dé Danann é sa Dara Chath Maighe Tuireadh. I rith an chatha, ghortaigh sí Daghdha.
Tá Inis Ceithleann i gContae Fhear Manach, Tuaisceart Éireann ainmnithe aisti.
Elatha. I Miotaseolaíocht na nGael, ba rí na bhFomhórach é Ealadha (Sean-Ghaeilge Elatha nó Elada). De réir an íomháineachais atá bainte leis, is amhlaidh gurbh dhia na gréine nó na gealaí é.
Clann.
Ba mhac Dealbaodha é, agus athair Bhreis le "hÉriu" na dTuath Dé Danann.
De réir "Leabhar Gabhála na hÉireann", b'athair chomh maith é Dhaghdha, Oghma, mic darbh ainm Dealbhaodh, agus "Elloth" (athair Mhanannán mac Lir). D'fhéadfadh é gurbh Eithne í máthair na dtaoiseach seo de na Tuatha Dé Danann, i bhfianaise ainm máthartha Oghma, ""mac Ethliu"." Óir ba shliocht de na Fomhóraigh í Eithne, is léir go raibh siad cách Fomhóraigh. Más fíor, is sách ait é seo, ach is amhlaidh gurb é ábhar is suntasaí an scéil ná an tseanghlúin curtha as a háit ag an nglúin níos óige.
Dealramh.
Deirtear gur "phrionsa fionn álainn Miltónach an dorchadais", agus acmhainn grinn agus uaisleacht aige. Tháinig sé go hÉriu that mhuir ar long airgid, ag caitheamh éadaigh óir agus cúig thorc óir.
Cath Maighe Tuireadh.
I rith an dara Cath Maighe Tuireadh, thug Elatha aire ar chláirsí Dhaghdha, darbh ainm Uaithne.
Sanasaíocht.
Is é brí le "ealadha" ná "ealaín".
Tethra. I Miotaseolaíocht na nGael, ba shliocht na Fomhórach é Teathra (Sean-Ghaeilge Tethra). Tar éis dó bás a fháil sa Dara Cath Maighe Tuireadh, bhí sé ina rí i Mag Mell. Tar éis an chatha, thóg Oghma a chlaíomh, Orna, agus d'inis sé d'Oghma gach a rinne sé.
Sanasaíocht.
B'fhéidir é go bhfuil Tethra fréamhaithe ón bProtai-Ind-Eorpais "*tet(e)ro-", le brí 'vácarnach'. As Sean-Ghaeilge, tá a lán bríonna ann don fhocal, ina measc 
Tethra féin, muir, eiseamláir agus "scald-"caróg
Conand. I Miotaseolaíocht na nGael, ba cheannaire na Fomhóraigh é Conann (Sean-Ghaeilge Conand, Conaing) a bhí cónaí air i dtúr ar Oileán Thoraí. Chuir sé muintir Neimhidh faoi chois, ag éileamh cáin ollmhór dá dtorthaí agus dá bpáistí. I ndeireadh na dála, d'éirigh muintir Neimhidh amach agus mharaigh siad é agus scrios a thúr. Tar éis a bháis, rinne Morc, Fomhórach eile, sléacht ar mhuintir Neimhidh a bhí fós beo.
Cornphíopa. Sa 16ú haois ba rince aonréadach ó Shasana é an cornphíopa. Bhí luas beoga aige agus bhí sé in am tríthoin.
Faoi lár an 18ú haois bhí an cornphíopa athraithe go ham dúbailte agus baint aige le rince mairnéalach. 
Athraithigh.
Sa 18ú haois, chuir Handel cornphíopa in am tríthoin ina chuid sraitheanna go minic.
Aspidoras lakoi. Is iasc fionnuisce trópaiceach é lakoi Aspidoras a bhaineann le fo-fhine Corydoradinae den fhine Callichthyidae. Shíolraigh sé ó uiscí intíre Mheiriceá Theas, agus tá sé le fáil in abhantrach uachtarach na Paraná sa Bhrasaíl. 
Fásfaidh an t-iasc suas le 4.0 cheintiméadar ar fad. Itheann sé péisteanna, crústaigh bheantacha, feithidí agus ábhar plandúil. Beireann sé uibheacha i bhfásra dlúth agus ní chosnaíonn na haosaigh na huibheacha.
Neopterygii. Is grúpa éisc iad Neopterygii . Ciallaíonn Neopterygii "eití nua" (ón Ghréigis "νέος neos", nua,agus teryυξ "pteryx", eite). Níor tharla ach cúpla athrú orthu le linn na héabhlóide ón na hactinopterygii a bhí ann níos luaithe. Tháinig siad i láthair am éigin sa Tréimhse Pheirmeach Dhéanach, roimh aimsir na ndineasár. D'éirigh thar barr leis na Neopterygii mar gurbh fhéidir leo bogadh níos gasta ná a sinsear. Thosaigh a scálaí agus a gcnámharlaigh ag éirí níos éadroime le linn a n-éabhlóid, agus d'éirigh a ngiall níos cumhachtaí agus níos éifeachtaí. Cé go bhfuil leictreaghlacadh agus na ampullae de Lorenzini i láthair i ngach grúpa eile iasc, cé is moite na cailleacha (Myxini) (cé nach Actinopterygii iad na cailleacha, is Agnathae iad), chiall na Neopterygii a gcéadfaí, fiú amháin más rud é go raibh athbhreithniú déanta orthu ina dhiaidh sin laistigh de na Gymnotiformes agus na Siluriformes (cait mhara) ag a bhfuil ampaillí teileaoistéigeacha neamh-homalógach"a."
Max Baer. Dornálaí Meiriceánach, a bhí ina churadh domhanda trom-mheáchain, ab ea Maximilian Adelbert Baer a rugadh ar 11 Feabhra, 1909 in Omaha, Nebraska agus a fuair bás ar an 21 Samhain, 1959 i Hollywood.
Lee Savold. Dornálaí Meiriceánach, a bhí ina churadh domhanda trom-mheáchain, ab ea Lee Savold a rugadh Lee Hulver ar 22 Márta, 1916 i gCanby, Minnesota agus a fuair bás ar an 14 Bealtaine, 1972.
Scota. I Miotaseolaíocht na nGael, idir Éireannach agus Albanach, is iad Scota agus Scotia ainmneacha beirt iníonacha miotasacha de bheirt Fharónna na hÉigipte. Cé nach bhfuil na seanscéalta ar aon intinn ó thaobh sonraí de, tá siad ar aon ghuth gur shinsear na nAlbanach í Scota éigin. Rianaigh siad a nginealach siar go hionróirí Éireannacha darbh ainm Scotti, a lonnaigh sna ceantair Argyll agus Caledonia, áiteanna a bhfuil aitheanta anois orthu (as Béarla) mar "Scotland," ainmnithe as a bhunaitheoir. 
Luath-Fhoinsí.
Is é san "Historia Brittonum" ón 11ú haois a fhaightear an lua is luaithe ar Scota sna seanscéalta, in ainneoin nár rianaigh Edward J. Cowan í go dtí an 12ú haois. Tá sí ann i n-atheagar an "Leabhar Gabhála na hÉireann" a caomhnaítear sa leabhar oiris, an "Leabhar Laighneach."
Insítear sna foinsí ón 12ú haois gurbh iníon Fharó Eigipte í, ar chomhaois le Maois. Phós sí Goídel Glas, bunaitheoir eapainmneach na nGael (idir Éireannach agus Albanach) tar éis dó curtha ar deoraíocht ón Éigipt. Caomhnaítear i lámhscríbhinní eile den "Leabhar Gabhála", leagan eile ina insítear gurbh fhear céile Scota é Míl Espáine, nasctha leis An n-Íbéir.
Tá leagan eile fós ann sa "Leabhar Gabhála" ina bhfuil Scota eile le fáil. Is iníon í an Scota seo d'Fharó Éigipte eile darbh ainm Cingris, ainm nach gcaomhnaítear ach i seanscéal na nGael. Phós sí Niul mac Fénius Fársaid, Bablóinis agus scoláire na dteangancha, a chuaigh go dtí an Scitia tar éis titim an Túir Bháibil. Ba mhac é Goídel Glas den phósadh sa leagan seo.
Foinsí eile na meánaoise.
Tá Scota agus miotas bunúsach na hAlban luaite chomh maith i:
Uaigh Scota.
Deirtear go bhfuil Uaigh Scota le fáil i ngleann ó thaobh dheas de Thrá Lí, Contae Chiarraí. Gleann Scoithín is ainm don áit, ach "Foley's Glen" a thugtar uirthi anois go minic (Foley's Glen ar maps.google). Tá sruthán ann agus bóithrín ar a bhruach, a thugann aghaidh ar paiste ina bhfuil liagchiorcal ar shuíomh na huaighe, mar a thugann comhartha bóthair le fios.
Breogán. I Miotaseolaíocht na nGael, ba shinsear na nGael é Breoghán (Sean-Ghaeilge Breogán, Bregon nó Breachdan). B'athair Bhilé é, agus eisean athair Mhíle Espáine, sinsear díreach na nGael.
Seanscéal.
Insítear a scéal i "Leabhar Gabhála na hÉireann", a mhaíonn gurbh é de shliocht na nGael, ó Adám trí mhic Naoi, agus conas a lonnaigh siad in Éirinn.
Chaith na Gaeil 440 bliain ag taisteal ar fud an domhain, agus d'fhulaing siad sraith cor crua ar nós na nIosraelíteach sa Sean-Tiomna. I ndeireadh na dála, sheol siad chuig an An Ibéir agus chloígh siad í. Bhunaigh Breogán, ar cheann dá gceannairí, cathair darbh ainm Brigantia agus thóg sé túr ann. Ó bharr an túir seo, fuair a mhac Íth spléachadh ar Éirinn. Sheol na Gaeil go dtí Éire, áit a bhuail siad leis na Tuatha Dé Danann. I ndeireadh na dála, shocraigh siad an tír a roinnt eatarthu, na Gaeil taobh thuas, na Tuatha Dé thíos san Alltar.
Brigantia agus An Ghailís.
Is amhlaidh gurb ionann Brigantia agus A Coruña, san Ghailís sa lá atá inniu ann; agus go bhfuil Túr Bhreogháin bunaithe ar Thúr Earcail, tógtha ag na Rómhánaigh ag A Coruña, nó ar an Túr Bháibil.
D'fhéadfadh an smaoineamh gurbh í an Ghailís san Ibéir í áit tsinsearachta na nGael a bhunú ar chosúlacht na n-ainmneacha "Ibéir" agus "Hibernia", agus "Gailís" agus "Gael". Rinne bréagstaraithe na meánaoise a leithéid de dhearbhuithe mar gheall ar náisiúin eile.
Go luath san 11ú haois san Ghailís, scríobhadh scéal mar an gcéanna faoi manach a chuaigh ar aistear trasna na mara go hoileán iontach a chonaic sé ó bharr Thúr Earcail. Caomhnaítear an scéal, darb ainm "Trezenzonii de Solistitionis Insula Magna" (Oileán Mór an Ghrianstad de Trezenzonius), in dhá lámhscríbhinn den 14ú haois. 
"An Ghailís is sometimes described poetically as the "Home" or "Nation" of Breogán (as Gailísis, the "fogar" or "nazón de Breogán"). The land is so described in the anthem of Galicia, ""Os Pinos"".
A large statue of Breogán stands near the Tower of Hercules in Coruña. The professional basketball club of the Galician city of Lugo is called CB Breogán in its honor. In the Spanish capital Madrid, there is a park called Parque de Breogán, named after this legendary figure.
Fianaise ghéiniteach.
Cé go gcreidtear gur miotas é, tá fianaise ghéiniteach anois ann, a bhuí le staidéar a rinneadh in 2006 ag Ollscoil Oxford, a bhain an tátal amach gur de shliocht fheirmeoirí neoiliteacha, a bhí ina gcónaí tráth i dtuaisceart na Ibéire, formhór na ndaoine in Éirinn agus sa Bhreatain Mhór.
Bilé. Is pearsa i "Lebor Gabála Érenn" é Bilé. Luaitear é sna ginealaigh de chuid John O'Hart bunaithe ar an traidisiún seo. Deirtear gur rí na Gailíse ab ea é, sinsear na nGael, mac Breogáin agus athair Mhíl Easpáine.
Fénius Farsaid. Ba rí seanscéalach na Scitia é Fénius Farsaid (freisin Phoeniusa, Phenius, Féinius; Farsa, Farsaidh, a lán leaganacha) a thagann ar an bhfód i leaganacha áirithe de Mhiotaseolaíocht na nGael. De ghnáth, deirtear gur mhac Baath mac Magog é. Deir foinsí eile ámh gur de shliocht "Gomer" é. De réir roinnt nósanna, b'eisean a chum Ogham agus na teangacha Ceilteacha.
De réir athleaganacha M agus A de "Leabhar Gabhála na hÉireann", chuaigh Fénius agus a mhac "Niul" ar turas go dtí an Túr Bháibil (i n-athleagan B, ba é "Rifath Scot" mac "Gomer" a théann ina n-ionad). Bhí Niul oilte i mórán teangacha. Phós sé Scota iníon "Cingris", Faró na hÉigipte, agus bhí mac acu, "Goídel Glas".
Gluaiseacht na gCúig Réalta. Páirtí polaitíochta san Iodáil is ea Gluaiseacht na gCúig Réalta ("Movimento 5 Stelle", nó "M5S", as Iodáilis). Bunaíodh an páirtí sa bhliain 2009. Tá an páirtí faoi láthair ar an bpáirtí is mó i rialtas na hIodáile, tar éis dóibh éirí ar an bpáirtí is mó i bParlaimint na hIodáile i ndiaidh olltoghcháin na bliana 2018. Is é Luigi Di Maio ceannaire reatha an pháirtí. Meastar an páirtí go ginearálta mar pháirtí pobalach agus frith-chórasach. Tagraíonn na 'cúig réalta' in ainm an pháirtí le cúig príomhaidhm de chuid an pháirtí: is iad sin: uisce poiblí, forbairt inbhuanaithe, iompar inbhuanaithe, ceart chun rochtain ar an idirlíon agus an timpeallacht.
Chesire Cat (Albam blink-182). Is albam ón bhanna Blink-182 é Chesire Cat, a bhí eisithe ar an 17 Feabhra, 1995.
Traicliosta.
Gach amhrán le DeLonge agus Hoppus, ach amháin iad le nótaí.
Dude Ranch. Is albam ón bhanna Blink-182 é Dude Ranch, a bhí eisithe ar an 17 Meitheamh, 1997.
Traicliosta.
Gach amhrán le DeLonge, Hoppus agus Raynor.
LaFaro. Banna rac-cheoil as Béal Feirste, Tuaisceart na hÉireann, ab ea LaFaro
Semionotiformes. Ord primitíbheach d'éisc eitíghathacha is ea semionotiformes, a bhí ar fáil i bhfionnuisce go príomha, ón Tréimhse Thriasach go dtí an Tréimhse Chailceach. Is é an géineas is fearr aithne ná "Semionotus" na hEorpa agus Mheiriceá Thuaidh.
Leabhar na gCeart. Cnuasach téacsanna Gaelacha na meánaoise is ea Leabhar na gCeart (Sean-Ghaeilge Lebor na Cert), ina bhfuil liostaí de dhíolachán agus cánacha, a raibh íoctha as nó dlite do rí Chaisil (inniu i gContae Thiobraid Árann) agus ríthe eile na hÉireann.
Níl ann sa saothar ach amháin nach mór ach liostaí agus cuntais loma tomhaiste, a chláiríonn an iad cíosanna nó tairiscintí dheonacha atá i gceist; cé mhéad damh, bó, capall, reithe, bean luí, sclábhaí, gaisce, boird fhichill agus coirceog gur cheart bheith ann; agus cé chomh fada ba chóir an rí a riar agus é ar cuairt.
De réir seannóis, foilsíodh an chéad leagan in AD 450, agus an leagan deireanach ag Cormac Ua Cuilleannáin, rí-easpag Chaisil, i 900. Agus an téacs curtha i gcomparáid le stair pholaitiúil na hÉireann, áfach, creideann roinnt scoláirí an lae inniu amhail is Daniel Anthony Binchy, gurb é is dóichí ná gur den 11ú haois é. Caomhnaítear an saothar inniu i "Leabhar Bhaile an Mhóta", "Leabhar Deathan Leasa Mhóir" agus "Leabhar Mór Leacáin".
Enema of the State. Is albam ón bhanna Blink-182 é Enema of the State, a bhí eisithe ar an 1 Meitheamh, 1999.
Traicliosta.
Gach amhrán le DeLonge agus Hoppus.
John Tate. Dornálaí Meiriceánach, a bhí ina churadh domhanda trom-mheáchain, ab ea John Tate a rugadh ar 29 Eanáir, 1955 in Marion, Arkansas agus a fuair bás ar an 9 Aibreán, 1998.
Mike Weaver. Dornálaí Meiriceánach, a bhí ina churadh domhanda trom-mheáchain, is ea Michael Dwayne Weaver a rugadh ar 13 Meitheamh, 1951 i bGatesville, Texas.
Michael Dokes. Dornálaí Meiriceánach, a bhí ina churadh domhanda trom-mheáchain, ab ea Michael Marshall Doakes a rugadh ar 10 Lúnasa, 1958 in Akron, Ohio agus a fuair bás ar an 11 Lúnasa, 2012.
Take Off Your Pants and Jacket. Is albam ón bhanna Blink-182 é Take Off Your Pants and Jacket, a bhí eisithe ar an 12 Meitheamh, 2001.
Traicliosta.
Gach amhrán le DeLonge, Hoppus agus Barker.
Cairpre Nia Fer. I Miotaseolaíocht na nGael, rí na Teamhrach ab ea Cairbre Nia Fear (Sean-Ghaeilge Cairpre Nia Fer, gaiscíoch fear) mac "Rus Ruad" na Laigean.
Luathfhoinsí.
Tírechán.
Tá an tagairt is luaite do Chairbre le fáil sa bheathaisnéis Naomh Pádraig le Tírechán, téacs as Laidin de chuid na 7ú haoise caomhnaithe sa Leabhar Ard Mhacha. D'aimsigh Pádraig uaigh ollmhór agus d'éirigh sé an fathach ina luí ann ó mhairbh. Dúirt an fathach leis gur maraíodh é ag mic Mhic Chon i rith réimeas Chairbre "Nia Fer", céad bliain roimhe sin – 'sé sin, san 4ú haois.
Amhra Colm Cille.
Tá tagairt luath eile ann in "Amra Choluim Chille" (Amhra Cholm Cille) le Dallán Forgaill de chuid na 7ú haoise. Sa saothar seo, deirtear gur de shliocht Chairbre í Eithne, máthair an naoimh, agus gur de shliocht Cathrach Mhóir é Cairbre.
Leabhar Gabhála na hÉireann.
De réir "Leabhar Gabhála na hÉireann" ón 11ú haois, bhí Cairbre ar marthain le linn réimis Ard-Rí, Eterscél Mór, a chuireann sé ar chomhaois leis an Impire Rómhánach, Ágastas (27 RC - AD 14) agus breith Íosa Críost. Deir sé ann go raibh sé ar chomhaois le ríthe na gcúigí, Conchúr mac Neasa na nUladh, Cú Raoi na Mumhan agus Ailill mac Máta na gConnacht.
An Rúraíocht.
Faightear Cairbre rí Teamhrach ann sa Rúraíocht i dteannta le Conchúr mac Neasa, Cú Raoi agus Ailill mac Máta, fear céile Mhéabh na gConnacht. "Fedelm Noíchrothach" iníon Chonchúir ab ea a bhean chéile, agus bhí mac acu Earc, agus iníon acu, Achall.
Chuaigh seisean agus a dheartháir "Find mac Rossa", rí "Ghailión" na Laighean, i gcomhrac in éadan Conchúir agus na nUladh i gCath Ros na Rí. Mharaigh laoch na nUladh Cú Chulainn é le ga i gcéin uaidh, agus bhain a cheann de sular thit sé an talamh. Agus an cath buaite ag na hUlaidh, mhionnaigh Earc Mac Cairbre a dhílseacht do Chonchúr, phós "Finnscoth" iníon Chú Chulainn, agus rinneadh ina rí Teamhrach in ionad a athar. 
Stair chasta.
Níl na seanfhoinsí ar aon ghuth maidir leis a achar ama. De réir Tíreacháin, bhí Mac Con na nDáirine ar marthain sa ghlúin roimh Chairbre, ach lear mór ghlún ina dhiaidh déanach sa 2ú haois de réir an "Leabhar Gabhála". De réir "Amra Choluim Chille", sinsear Chairbre ab ea Cathair Mór, ach bhí seisean ar mhártain go leor glún ina dhiaidh de réir an LGÉ.
Fedelm Noíchrothach. I Miotaseolaíocht na nGael, b'iníon Conchúir mhic Neasa sa Rúraíocht í Feidhelm Naoichruthach (Sean-Ghaeilge Fedelm Noíchrothach), aitheanta chomh maith mar Feidhelm Naoichroí.
Phós sí "Cairpre Nia Fer", rí na Teamhrach, ach bhí caidreamh bradach aici le Cú Chulainn ag tús an "Táin Bó Cuailnge", cé gur athraíodh an téacs go garbh chun a chur in iúl gur bhansclábhaí Feidhelm í leannán Chú Chulainn. D'fhág sí níos déanaí a fear céile le haghaidh Chonaill Chearnaigh.
Erc mac Cairpri. Sa Rúraíocht i Miotaseolaíocht na nGael, mac "Chairbre", rí na Teamhrach ab ea Earc Mac Cairbre (Sean-Ghaeilge Erc mac Cairpri). "Fedelm Noíchrothach", iníon Conchobar mac Nessa, rí na nUladh, agus bean chéile Chairbre, ab ea a mháthair. 
Tar éis do laoch na nUladh, Cú Chulainn, Cairbre a mharú le linn Cath "Ros na Ríg", rinneadh Earc ina rí Teamhrach. Phós sé "Fínscoth", iníon Chú Chulainn, agus mhionnaigh a dhílseacht dá sheanathair, Conchúr. Bheartaigh sé comhcheilg ámh le Lughaidh Mac Chú Raoi agus roinnt eile chun Cú Chulainn a mharú. Mar chúiteamh, maraíodh eisean ag Conall Cearnach, deartháir altrama Chú Chulainn. Thóg Conall a cheann leis ar ais go Teamhair, agus d'éag a dheirfiúr Achall le crá croí.
Achall. Sa Rúraíocht i Miotaseolaíocht na nGael, iníon Cairpre Nia Fer, rí na Teamhrach agus a bhean chéile "Fedelm Noíchrothach" ba ea Achall. Tar éis bás a dhearthár Earc, mairithe ag Conall Cearnach, d'éag sí le crá croí ar cnoc in aice le Teamhair, a ainmníodh aisti ina cuimhne.
Cnoc Achaill.
Deirtear gur tháinig Ard-Rí na hÉireann "Túathal Techtmar" i gcoróin tar éis dó an t-iar-Ard-Rí, "Elim mac Conrach", a chloí i gcath ar chnoc Achaill. De réir "Tairired na nDéssi", bhíodh an t-Ard-Rí Cormac mac Airt ina chónaí ar an gcnoc tar éis dó súil a chailleadh, toisc níorbh chóir dó bheith i réim i Teamhair leis a leithéid de locht. Is é An Scrín ainm na háite anois.
Dáire mac Fiachna. Sa Rúraíocht i Miotaseolaíocht na nGael, tiarna bólachta Uladh ab ea Dáire Mac Fiachna. Ba leis an tarbh Donn Cuailnge, cúis achrainn sa tseanscéal "Táin Bó Cuailnge".
Fuair Méabh na gConnacht amach go raibh a fear céile, Ailill, níos saibhre ná í féin, ar luach tarbh ghraíre olltorthúil. Shocraigh sí Donn Cuailnge a bheith ina sheilbh aici chun an cuntas a chothromú. Sheol sí teachtairí chuig Dáire chun talamh agus taisce a thairiscint dó agus, dá mba ghá, garaíocht ghnéis, dá dtabharfadh sé an tarbh di ar iasacht le bliain amháin. Thoiligh Dáire, ach ansin, chuala sé de thaisme na teachtairí ar meisce ag maíomh go dtógadh Méabh an tarbh le neart, munar thoiligh. Tharraing Dáire amach as an mbeart, agus thóg Méabh le neart ansin an tarbh.
De réir ginealaigh Gaelacha na meánaoise, is amhlaidh gur ghaol athartha le Conchúr mac Neasa é Dáire.
Fragarach. I Miotaseolaíocht na nGael, claíomh Nuada Airgeadláimhe ab ea Freagarthach (Sean-Ghaeilge Fragarach). Gaibhnithe ag na déithe, beartaíodh é de réir dealramh ach amháin ag an té dá bhúir an Lia Fáil ar a shon, agus dá fhreagairt i gcogar an claíomh.
Deirtear nárbh fhéidir bréag a insint nó bogadh fiú agus Freagarthach ag a mhuineál; gur chuir sé smacht ar an ngaoth ar iarratas an bheartóra; go raibh sé in ann gearradh trí sciath nó balla ar bith; agus go ndearna ar cneá ghéar ar dhuine nárbh fhéidir a leigheasadh.
Agus a lámh bainte de, ní raibh Nuada fóirsteanach a thuilleadh mar ri. Thogh sé Lugh ina ionad, ach ní insítear sna seanscéalta ar bheartaigh sé an claíomh Freagarthach i mbun catha.
Cultúr na ndaoine.
In "The Riders of the Sidhe" le Kenneth C. Flint, beartaíonn Manannán Mac Lir an claíomh. admhaíonn seé le Lugh Lamhfhada gur thóg sé é "ar iasacht", agus gobhfuil sé ag fanacht ar a seilbheoir dlisteanach.
Faightear Fragarach sa tsraith ficsean eolaíochta "The Keltiad" le Patricia Kennealy Morrison, beartaithe ag roinnt príomhaisteoirí.
Feictear Fragarach in "Dungeons and Dragons", modúl "The Temple of Elemental Evil", mar claíomh nach gcaitheann aon urchar iomrallach riamh, agus a fhreagraíonn gach buille le buille dá chuid féin. Feictear arís é sa 4ú Eagrán mar chlaíomh a bhí ceaptha Thrumbolg, tiarna Fomhórach cumhachtach, a mharú.
San úrscéal físiúil "Fate/hollow ataraxia" agus sa mhanga "Fate/kaleid liner Prisma Illya", arm Bazett Fraga McRemitz is ea an claíomh. Má thosaíonn an céile chomhraic a ionsaí is tréine, tiontaíonn an claíomh an t-am, agus maraíonn an namhaid roimg an ionsaí.
Sa sraith "Digimon", is mórchlaíomh insínte é Fragarach beartaithe ag Slayerdramon, Dragon Man Digimon Mega level.
San úrscéal "A Wizard Abroad" le Diane Duane (cuid den tsraith "Young Wizards"), beartaíonn Annie Callahan Fragarach i mbun athachtú an Dara Cath Maighe Tuireadh. I dteannta lena lena úsáid coiteann, is féidir le Fragarach geata alltair a oscailt, ina bhfuil na "Fomor" agus na "Tuatha De Danaan" ina gcónaí.
Sa chluiche "Mabinogi", is príomharm é le Lugh Lamhfhada agus Morgant. Tá trí dhearcadh éagsúla aige
Sa chluiche "Vindictus", réamhscéal le "Mabinogi", bhí an claíomh ar dtús le Lugh Lamhfhada, ach thóg an t-imreoir de tar éis a bháis é, agus tagann sé ar an bhfód ó am go ham ar lá an cháis mar Deus ex machina.
Sa chluiche PS3 "Folklore", is dream é 'Answerer' is féidir gabháil sa cheathrú alltar, 'Endless Corridor'.
Sa mhanga "Project ARMS", baineann Keith Green agus a theimpléid géineolaíochta, Takashi Takatsuki/James Huang, úsáid as teicníc gearrtha spáis darb ainm "Answerer".
Faightear an claíomh sa tsraith "The Iron Druid Chronicles".